Kirjat House | LekkeSlaap
Kirjat House is in die beeldskone Heroldsbaai geleë, net 15 km vanaf George. Dit is teen die hange versteek en bied asemrowende uitsigte oor die landskap wat jy vanaf die houtdek kan sit en bewonder.
Die gerieflike selfsorgvakansiehuis is in 'n rustige omgewing geleë en bestaan uit 3 en suite-slaapkamers en kan tot 6 gaste akkommodeer. Die hoofslaapkamer het 'n dubbelbed en 'n privaat deur wat lei na die sondek. Die tweede slaapkamer het 2 enkelbeddens en die derde slaapkamer is op die onderste verdieping en het 'n dubbelbed en skuifdeur wat na die sondek lei. Daar is ook 'n TV met DStv. Al die beddegoed en badhanddoeke word ook voorsien. Die huis is ten volle toegerus met die nodige geriewe om jou verblyf gerieflik en genotvol te maak. Die oopplan-kombuis en leefarea lei na die sondek en het 'n eetkamertafel met sitplek vir 6. Die leefkamer is gemeubileerd met 'n leerbank en die sondek het 'n tafel en stoele. Braaigeriewe en die dienste van 'n vriendelike en effektiewe huishoudster word voorsien. Beperkte gratis WiFi is beskikbaar. Let asseblief daarop dat rook verbode is in die huis.
Daar is 'n verskeidenheid aktiwiteite binne maklike bereik: van byderwetse restaurante tot inkopiesentrums, spa's en gholfbane. Oubaai Gholflandgoed is net 5 minute se ry weg en George se inkopiesentrum is net 15 km ver op die N2. Knysna, Mosselbaai en Oudtshoorn is minder as 'n uur se ry en George se lughawe is net 10 minute se ry van hier af.